Under Alis lederskap som kalif skrev han blant annet et viktig og historisk brev til en av hans guvernører, Malik al-Ashtar som var sendt som guvernør til Egypt, hvor Ali definerer viktige prinsipper i å lede. Han legger til grunn at en leder må behandle alle mennesker med respekt uavhengig av deres religion, som er spesielt viktig i multireligiøse samfunn som Egypt var da (og i dag). Ali skrev: "Mennesker er av to typer: enten dine brødre i religionen eller likeverdige i skapelsen." Ali oppfordret også om å behandle mennesker basert på deres handlinger og hva de yter, og ikke ut fra deres stillinger eller posisjoner. "Den høye stillingen til en mann bør ikke føre til at du behandler hans små handlinger som store, og den lave stillingen til en mann bør ikke føre til at du behandler hans store handlinger som små," skrev Ali i brevet. Han advarte også om å være partisk og favorisere folk basert på deres relasjon til deg som leder, fordi slik atferd vil være urettferdig. venstre|miniatyr|Fra en moske i Nørrebro i København kalt etter Imam Ali (Imam Ali-moskeen). Bildet er av en vegg i moskeen hvor det står et koranvers på arabisk med dansk oversettelse. Boken er en samling av Alis taler, brev og visdomsord, samlet av al-Sharif al-Radi, og først utgitt i år 1010. Alis brev til Malik al-Ashtar er brev nummer 53 i boken.